**Kviz iz lektire „Čudnovate zgode Šegrta Hlapića“**

Učenici 3. a, 3. b i 3. c razreda sudjelovali su u međurazrednom natjecanju – kvizu iz lektire „Čudnovate zgode Šegrta Hlapića“ Ivane Brlić-Mažuranić. Učenici su utvrdili poznavanje likova i događaja iz romana o Hlapiću, klasiku hrvatske dječje književnosti.

Tri grupe natjecatelja iz tri razreda odgovarale su na tri kruga pitanja, a bodrila ih je publika iz njihova razreda. Natjecatelji su između ponuđenih odgovora birali točan odgovor, odgovarali na konkretna pitanja i konstatirali jesu li ponuđene tvrdnje točne ili netočne, a ocjenjivački sud je bilježio bodove za pojedini razred. U slučaju nesigurnosti u odgovor učenici su mogli iskoristiti jocker publiku.

Najuspješnijima u kvizu znanja pokazali su se učenici iz 3. a razreda osvojivši maksimalnih 18 bodova.

Učenici su radosno dočekali adaptaciju ovog romana na filmsko platno i uživali u filmu „Šegrt Hlapić“.

Knjižničarka Nikolina Sabolić